เรื่องร้องเรียน: ช่วยจัดระเบียบทางเท้าหน่อยครับ
การดำเนินการของเจ้าหน้าที่: สำนักงานเขตธนบุรี ได้ตรวจสอบกรณีดังกล่าวแล้วเมื่อวันที่ 21 กรกฎาคม 2566 ขณะตรวจสอบบริเวณซอยสมเด็จพระเจ้าตากสิน 18 ถนนสมเด็จพระเจ้าตากสิน ไม่พบผู้ฝ่าฝืนจอดรถยนต์และรถจักรยานยนต์บนบาทวิถีแต่อย่างใด จากการสอบถามทางร้านประดับยนต์ให้ข้อมูลว่า บุคคลนำรถยนต์ขึ้นมาจอดหน้าร้านเป็นการชั่วคราว เพื่อพูดคุยสอบถามรายละเอียดเกี่ยวกับการปรับแต่งเครื่องเสียงติดรถยนต์ เจ้าหน้าที่ฝ่ายเทศกิจ สำนักงานเขตธนบุรีจึงได้ประชาสัมพันธ์เน้นย้ำผู้ประกอบการ ร้านค้าใกล้เคียง และผู้ขับขี่รถจักรยานยนต์รับจ้างสาธารณะ มิให้ฝ่าฝืนจอดหรือขับขี่ รถยนต์หรือรถจักรยานยนต์บนบาทวิถี ซึ่งการกระทำดังกล่าวมีความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535  ทั้งนี้ สำนักงานเขตธนบุรีจะได้ลงพื้นที่ตรวจสอบ กวดขัน ประชาสัมพันธ์อย่างต่อเนื่อง หากตรวจสอบพบการฝ่าฝืนกระทำผิดจะถูกดำเนินคดีตามกฎหมายต่อไป
ความเห็นของผู้แจ้ง: เยี่ยมมากครับ❤️
พื้นที่: แขวงบุคคโล เขตธนบุรี กรุงเทพมหานคร